Ritratt: Facebook - Whitney Houston  Kien bħal-lum 9 snin ilu mietet il-kantanta Whitney Houston. Il-ġurnata kienet is-Sibt u l-aħbar kienet ħarġet tard filgħaxija. L-aħbarijiet mad-dinja kollha rrappurtaw il-mewt ta' din il-kantanta leġġendarja. Whitney Houston kienet instabet mejta f'kamra f'lukanda f'Los Angeles f'lejliet l-54 edizzjoni tal-Grammy Awards. Minbarra s-suċċessi bħala kantanta, Houston kienet ukoll attriċi li kisbet suċċess kbir bil-film The Bodyguard ma' Kevin Costner. L-aħħar film tagħha kien Sparkle, li nħareġ wara li hija kienet mietet. Il-mewt ta' Whitney Houston kienet kaġunata minn abbuż ta' drogi, l-istess bħal ma' ġara lil bintha Bobbi Kristina Brown li mietet fis-26 ta' Lulju tal-2015 fl-età ta' 22 sena. Aqra: Bint Whitney Houston tmut "fil-paċi"